《来悦楼呈吴伯诚明府》
清代·秦鉽

潘花近种伯鸾溪，榜客传歌到穆西。霜肃兜鍪明夜郭，风熏襦穆煖春堤。

才多洒墨楼千尺，泽布平徭雨一犁。自是卧辕欢借冠，御屏久已注铨题。

作者简介：（1621—1687）江苏无锡人，字克绳。顺治十二年进士。授编修。转广东参政分守雷州道，累迁江西按察使，以失出降调。起补长芦盐运使，迁湖南粮储道参政。谙吏治，工诗古文。